Kobe Jae Chong

Kobe Jae Chong (lahir 28 Jun 2001) merupakan seorang pemain bola sepak profesional yang bermain sebagai pemain tengah bagi AFC Telford United, yang berada di dalam liga divisyen 6 England, National League North. Beliau layak mewakili England, Jamaica dan Malaysia. Walaubagaimanapun, beliau telah beberapa kali menyatakan hasrat beliau untuk mewakili Malaysia.

Awal kehidupan 
Chong dilahirkan di Birmingham, Inggeris. Bapa beliau, James Chong, merupakan warga Malaysia, manakala ibunya merupakan warga Jamaica. Bakat bola sepak beliau telah diasah sejak kecil oleh bapanya, yang merupakan bekas pemain bola keranjang profesional bagi pasukan Birmingham Bullets. Beliau dibawa ke Strike Soccer Schools pada usia dua tahun sebelum menyertai Brazilian Futsal Camps pada umur enam.

Pada usia 9 tahun, Chong menyertai akademi West Bromwich Albion tanpa melalui sesi pemilihan. Dua tahun kemudian, Chong dan bapanya pergi ke Portugal untuk hadiri sesi pemilihan selama dua minggu di Sporting Lisbon. Chong gagal pemilihan tersebut dan kembali ke West Brom. Malangnya, beliau diberitahu oleh kelab bahawa beliau dilepaskan oleh akademi West Brom, berikutan ketiadaannya selama dua minggu tanpa surat tunjuk sebab. Setelah situasi malang tersebut, Chong bermain untuk Kidderminster Harriers dalam Liga Perdana Junior (JPL). Beliau sekali lagi dijemput untuk Portugal untuk menghadiri sesi permilihan bersama dengan Sporting Lisbon, tetapi sekali lagi tidak berjaya dan akhirnya kembali ke UK.

After a season with Kidderminster, interest came from Cagliari Calcio’s academy where Kobe would stay for three years featuring against the likes of Inter Milan and Juventus.

Kerjaya kelab

Awal kerjaya 
Selepas semusim bersama Kidderminster, bakat Chong sekali lagi disedari oleh kelab luar negara, kali ini oleh pasukan Cagliari dari Itali di mana beliau akan menetap di kelab tersebut selama 3 tahun. Beliau telah dijemput untuk menyertai sebuah kejohanan dan dilatih oleh bekas pemain Inter Milan, David Suazo. Chong bermain bersama Cagliari selama tiga tahun, mewakili pasukan u16 dan u17. Beliau membuat debut beliau bersama Cagliari dalam perlawanan yang berakhir dengan kemenangan 5-1 menentang Akademi Lazio, di mana beliau bermain selama 32 minit. Beliau mendapati kehidupan di Itali sukar dan kembali ke England pada usia 18 tahun, tanpa kelibat ejen.

Kobe Chong menyertai kursus bola sepak sepenuh masa Solihull selama setahun, sebelum memutuskan untuk menghadiri Non-league Gems Showcase Event. Hasilnya, beliau ditawarkan untuk menyertai sesi pemilihan bersama Middlesbrough, Huddersfield dan Brentford. Brentford menawarkan kontrak kepada Chong, namun perjanjian itu ditarik balik pada saat-saat akhir. Chong menyertai pasukan non-league Banbury pada Oktober 2019 dan membuat 5 penampilan bersama kelab itu, sebelum berpindah ke pasukan Southern League Premier Division (divisyen ke-7), Redditch United. Chong telah menandatangani kontrak dengan pasukan Midland Premier Division (divisyen ke-9), Highgate United pada tahun 2020. Pada tahun yang sama, beliau menandatangani kontrak di Northern Premier League Division One (divisyen ke-7), pasukan Sutton Coldfield Town pada Oktober 2020.

Peterborough United 
Chong menandatangani kontrak profesional pertamanya untuk pasukan EFL Championship, Peterborough United pada Ogos 2021 selepas dia bermain dalam sesi pemilihan mereka di mana beliau menjaringkan dua gol dalam kemenangan 3-2 ke atas Spalding United.

Kerjaya antarabangsa 
Chong layak untuk mewakili England, Jamaica dan Malaysia di peringkat antarabangsa. Walaubagaimanapun, beliau telah menyatakan minatnya untuk mewakili Malaysia. Beliau pernah dipanggil untuk berlatih bersama skuad B-19 kebangsaan Malaysia, namun rancangan itu terganggu akibat pandemik COVID-19. Persatuan Bola Sepak Malaysia menyatakan bahawa mereka sedang memerhatikan perkembangan Chong dan "kemungkinan akan memanggilnya pada masa hadapan berdasarkan prestasi semasa".

Gaya permainan 
Pengurus akademi Peterborough United, Kieran Scarff, menyifatkan Chong sebagai pemain tengah yang "boleh naik ke atas dan menjaringkan gol".

Rujukan

Pautan luar 
https://www.vocketfc.com/kobe-chong-intai-peluang-beraksi-bersama-harimau-malaya/&usg=AOvVaw1owcM5vQcRNm2irbs49pwp

https://www.birminghammail.co.uk/sport/football/football-news/amazing-story-west-brom-academy-18187990.amp

https://www.transfermarkt.co.uk/kobe-jae-chong/profil/spieler/535749

https://englishplayersabroad.com/tag/kobe-jae-chong/

https://www.htafc.com/matches/fixtures/u23-team/201920/july/-vs-huddersfield-town-on-25-jul-19/

https://www.examinerlive.co.uk/sport/football/news/leeds-united-huddersfield-town-goalkeeper-16649036

https://www.youtube.com/watch?v=RVToI0l5iP8

https://www.youtube.com/watch?v=iSWSoyFfyaA

https://twitter.com/harimau_abroad/status/1148050811655577601